
4.1 α. Η μέθοδος της μεταξοτυπίας ονομάζεται και μέθοδος των διάτρητων προτύπων, γιατί το αντίτυπο παράγεται χάρη στη διαπερατότητα που παρουσιάζουν ορισμένα υλικά.
β. Τα κύρια εξαρτήματα που χρησιμοποιούνται για την εφαρμογή της μεθόδου της μεταξοτυπίας είναι:
1. το πλαίσιο
2. η γάζα
3. η σπάτουλα
4. το μελάνι
5. η εκτυπωτική βάση
γ. Τα είδη των μηχανών εκτύπωσης της μεταξοτυπίας, με κριτήριο το βαθμό της αυτοματοποίησής τους είναι:
· Οι χειροκίνητες μηχανές: πρόκειται για την απλούστερη των περιπτώσεων, καθώς όλες οι εργασίες γίνονται στο χέρι.
· Οι ημιαυτόματες μηχανές: στην περίπτωση αυτή μέρος εργασιών, όπως η εισαγωγή και η εξαγωγή του εκτυπούμενου υλικού, γίνονται με το χέρι, ενώ η εκτύπωση γίνεται από μηχανήματα.
· Οι αυτόματες μηχανές: όλες οι εργασίες γίνονται αυτοματοποιημένα.
δ. Στην κατηγορία των μεταξοτυπικών μηχανών υφασμάτων διακρίνονται τρεις τύποι μηχανών ειδικές για εκτύπωση:
· σε τόπια υφάσματος (μηχανές Roll To Roll),
· σε υφάσματα που έχουν κοπεί από πατρόν και πρόκειται να πάνε για ράψιμο (μηχανές Oval),
· σε ήδη ραμμένα ρούχα (μηχανές Carousel).
ε. Ποικιλία υλικών, όπως: το πλαστικό, το ύφασμα, το ξύλο, το γυαλί, ο μουσαμάς, το δέρμα κ.λπ. (να αναφέρετε τέσσερα υλικά).

